jkorsvik/nowiki_second_scrape_merged huggingface dataset:
Martha Wainwright

Martha Wainwright (født 8. mai 1976) er en kanadisk-amerikansk folkrocksanger og låtskriver. Hun er datter av musikerne Loudon Wainwright III and Kate McGarrigle og yngre søster av Rufus Wainwright, også han musiker. Også halvsøsteren, Lucy Wainwright Roche, er musiker. Wainwright giftet seg med Brad Albetta i september 2007.
Wainwright har fått positiv omtaler for sine konserter. Hun opptrådte på musikkfestivelsene Bonnaroo og Belladrum Tartan Heart Festival, Skottland i august 2007. Hun sang duett med Snow Patrol på V Festival, og opptrådte sammen med broren på Hollywood Bowl i september 2007.
Annie Lennox slo seg sammen med Martha Wainwright og 22 andre, kvinnelige musikere for å skape oppmerksomhet rundt problemet med overføring av hiv-smitte til ufødte barn i Afrika. Singlen «Sing» ble utgitt på Verdens aids-dag den 1. desember 2007 da Lennox opptrådte på Nelson Mandela 46664-konserten i Sør-Afrika.
Wainwrights andre album, I Know You're Married But I've Got Feelings Too, ble utgitt den 10. mai 2008 i USA og deretter internasjonalt.


== Diskografi ==


=== Album ===
1997 – Ground Floor
2005 – Martha Wainwright #18 Canada, #63 Storbritannia, #43 USA
2008 – I Know You're Married But I've Got Feelings Too #6 Canada, #15 Sverige, #19 Australia, #29 Storbritannia, #10 USA


=== EP-er ===
1997 – Ground Floor
1999 – Martha Wainwright (Six Songs)
2002 – Factory
2004 – Bloody Mother Fucking Asshole
2005 – I Will Internalize (Kun Canada)


=== Singler ===
2005 – «Far Away» (Kun Storbritannia)
2005 – «Factory» (Kun Storbritannia)
2005 – «When the Day Is Short» (Kun Storbritannia)
2006 – «Set the Fire to the Third Bar» (av Snow Patrol)


== Referanser ==


== Eksterne lenker ==
(en) Offisielt nettsted 
(en) Martha Wainwright – kategori av bilder, video eller lyd på Commons 
(en) Martha Wainwright – galleri av bilder, video eller lyd på Commons 
(en) Martha Wainwright på Internet Movie Database 
(en) Martha Wainwright hos The Movie Database 
(en) Martha Wainwright på Apple Music 
(en) Martha Wainwright på Discogs 
(en) Martha Wainwright på MusicBrainz 
(en) Martha Wainwright på Spotify 
(en) Martha Wainwright på Songkick 
(en) Martha Wainwright på Last.fm 
(en) Martha Wainwright på Last.fm 
(en) Martha Wainwright på AllMusic 
Martha Wainwright på Twitter 
Martha Wainwright på Facebook 
Martha Wainwright på Instagram 
Martha Wainwright på YouTube 
Martha Wainwright på YouTube 
Martha Wainwright på Myspace 
I Know You're Married... Prøver fra albumet
Martha Wainwright interview at musicOMH.com
«The Guardian profile: The Wainwrights» ved Richard Jinman fra The Guardian. (15.04.2005)
Audience recording of Martha at Shepherds Bush Empire
Audience recording of Martha at McCarren Park Pool, Brooklyn
Monrads gate

Monrads gate finnes flere steder:

Monrads gate (Oslo)
Monrads gate (Skien)
Monrads gate (Tønsberg)
Mosseveien

Mosseveien finnes i flere kommuner:

Mosseveien (Oslo)
Mosseveien (Fredrikstad) – Gressvik
Mosseveien (Råde)
Mosseveien (Hønefoss)
Gamle Mossevei (Ås)
Gamle Mossevei (Oppegård) – Svartskog
Nils Helgheim

Nils Helgheim (født 14. juni 1903, død 1. oktober 1982) var en norsk politiker (Sp) og bonde fra Jølster. Han var fylkesordfører i Sogn og Fjordane og ordfører i Jølster.
Helgheim var vara til Stortinget i periodene 1954–1957 og 1958–1961. Han satt også i Jølsters kommunestyre fra 1933 til 1967, og ble ordfører i 1952. I 1963 ble han fylkevaraordfører for Sogn og Fjordane. I 1964 ble fylkesordfører Ragnvald Terum Winjum syk, og Helgheim tok over frem til valget i 1967, hvor Senterpartiet tapte vervet.
I periode 1952 til 1959 var han styremedlem i Norges Bondelag. Han var her nestformann i fire år.


== Referanser ==


== Eksterne lenker ==
(no) Nils Helgheim hos Stortinget 
(no) Nils Helgheim hos Norsk senter for forskningsdata
Kate McGarrigle

Kate McGarrigle (født 6. februar 1946 i Montréal, død 18. januar 2010 samme sted) var en canadisk folkmusikksanger og låtskriver som skrev og opptrådte som en duo sammen med sin søster Anna McGarrigle, se Kate & Anna McGarrigle.


== Familie ==
Kate McGarrigle var mor til musikerne Rufus Wainwright og Martha Wainwright gjennom sitt ekteskap med den amerikanske sangeren og låtskriveren Loudon Wainwright III i årene 1973–1977. Rufus er far til Leonard Cohens barnebarn som også er McGarrigles barnebarn.Hun hadde også en tredje søster, Jane McGarrigle, en komponist som skriver for film og fjernsyn, men har også skrevet flere sanger og opptrådt sammen med sine søstre.


== Priser ==
McGarrigle ble i 1993 gjort til et medlem av Order of Canada, den høyeste utmerkelsen i Canada.


== Referanser ==


== Eksterne lenker ==
(en) Offisielt nettsted 
(en) Kate McGarrigle – kategori av bilder, video eller lyd på Commons 
(en) Kate McGarrigle på Discogs 
(en) Kate McGarrigle på MusicBrainz 
(en) Kate McGarrigle på Songkick 
(en) Kate McGarrigle på AllMusic 
(en) Kate McGarrigle på Internet Movie Database 
(en) Kate McGarrigle hos The Movie Database 
(en) Kate McGarrigle's Borsht
Ivan Martynov

Ivan Ivanovitsj Martynov (russisk: Ива́н Ива́нович Марты́нов; født 1771 i Perevolotsjna, død 1. november 1833 i St. Petersburg) var en russisk botaniker.
Han spesialiserte seg på blomsterplanter. Han beskrev blant annet hampfamilien, leppeblomstfamilien og middagsblomstfamilien.


== Autornavn ==
Andre former av navnet som autor:

Ivan Ivanovich Martynov
Ivan Ivanovič Martinov
Jean Martinoff


== Referanser ==
Vorona

Vorona (russisk:Ворона) er ei elv i Penza, Tambov og Voronezj oblast i Russland. Den er ei høyre sideelv til Khopjor, med en lengde på 454 km og et nedbørfelt på 13 200 km². Middelvannføringen ved munningen er 41,5 m³/s. Elva er frosset over fra begynnelsen av desember til først i april.
Ved Vorona ligger byene Kirsanov, Uvarovo og Borisoglebsk.
Press TV

Press TV er en engelskspråklig iransk nyhetskanal finansiert av den iranske stat. Kanalen sender nyheter døgnet rundt og ble startet i 2007. Kanalen har som uttalt målsetning å levere et alternativt synspunkt på nyhetsverdige begivenheter i verden i forhold til vestlig nyhetskanaler og Al-Jazeera. Press TV er basert i Teheran, men har 26 korrespondenter verden rundt. Kanalen har over 400 ansatte (2007).Kanalen er eid av det iranske kringkasdtingsselskapet IRIB (tilsvarer Norges NRK).


== Sendinger ==
Ved siden av Asia, Afrika og Sør-Amerika er kanalen også tilgjengelig i Europa på Intelsat og Hot Bird.
Kanalen er også tilgjengelig på internet.
Kanalen startet sine sendinger offisielt den 2. juli 2007, men hadde prøvesendinger siden april.


== Ansatte ==
Ifølge kanalens leder, Mohammad Sarafraz, er et flertall av kanalens utenlandskorrespondenter ikke-iranere, blant annet amerikanere og briter.
Sarafraz sier at de ansatte har fått trening av folk tilknyttet BBC.
Den prisbelønnede journalisten og forfatteren Afshin Rattansi er nyhetsanker ved kanalen. Andre kjente ansatte er den britiske journalisten Yvonne Ridley, med fartstid i Sunday Express og den kjente skotske politikeren og forfatteren George Galloway.


== Programmer ==
(2008)

Fine Print – En analyse av «mainstream media» ledet av Amir Arfa. Et program på 45 minuttet som sende en gang i uken.
The Agenda – Politisk kommentar ledet av Yvonne Ridley
The American Dream
Between the Headlines – Sendes fra London og er ledet av Mark Watts.
Four Corners – Sendes daglig.
Iran – Sendes ukentlig.
Epilogue – Tar for seg kontroversiell litteratur. Senes ukentlig.
World Week Watch.
Middle East Today
Minbar – Et program om Islam. Sendes ukentlig.
Forum – Ledet av tidligere BBC-journalist Andrew Gilligan. Debattprogram
Reporters' File
Islam & Life – Sendes fra London og ledes av Tariq Ramadan.
The Real Deal – Et ukentlig program ledet av George Galloway som tar for seg korrupsjon og dobbelstandarder i politikken.
CinePolitics – Et filmprogram som ledes av den Emmy-nominerte filmskaperen Russell Michaels.
EURO Focus – Ledes av Roshan Muhammed Salih og Fareena Alam. Nyheter fra Europa, sendes ukentlig.
Women's Voice – Handler om kvinners status i vesten og ledes av Nabila Pathan og Maryam Namazie.
Outside The Box – ledes av Tina Richards.
Energy World – Et ukentlig program som tar for seg energispørsmål. Ledes av tidligere Russia Today vertinne Amanda Burt.
Comment – Et liveprogram som sendes fra London og ledes av George Galloway.


== Referanser ==


== Eksterne lenker ==
(en) Offisielt nettsted 
(en) Press TV – kategori av bilder, video eller lyd på Commons
Den islamske republikk Irans kringkastingsselskap

Den islamske republikk Irans kringkastingsselskap (persisk سازمان صدا و سيمای جمهوری اسلامی ايران, Sāzmān-e Sedā va Sima-ye Jomhūrī-ye Eslāmī-ye Īrān) er et statseid kringkastingsselskap i Iran. Selskapet består per 2008 av 13 ulike TV-kanaler og åtte radiokanaler som dekker alt fra nyheter og sport til underholdning. Organisasjonen ble dannet i 1926 da den startet sine radiosendinger. De startet med TV-sendinger i 1958.
Før den iranske revolusjonen i 1979 het selskapet رادیو تلویزیون ملی ایران), Irans nasjonale radio og televisjonsselskap.
Den nåværende sjefen for IRIB er Ezzatollah Zarghami. Han etterfulgte Ali Larijani i 2004.


== TV-kanaler ==
Channel 1 (den første TV-kanalen i Iran)
Channel 2
Channel 3
Channel 4
IRIB 1 (Jame Jam 1) (sender særskilt for iranere bosatt i utlandet)
IRIB 2 (Jame Jam 2) (sender særskilt for iranere bosatt i utlandet)
IRIB 3 (Jame Jam 3) (sender særskilt for iranere bosatt i utlandet)
IRINN (nyhetskanal)
Teheran TV
Press TV (nyhetskanal)
Al-Alam News Network (sender på arabisk)
Al-Kawthar TV (sender på arabisk)
Sahar (sender på flere språk)


== Radio-kanaler ==
National
Culture
Youth
Quran
Sports
Ashena
Maaref
Payam


== Eksterne lenker ==
(fa) Offisielt nettsted 
(en) Islamic Republic of Iran Broadcasting – kategori av bilder, video eller lyd på Commons
Abu Rayhan Biruni

Abu Rayhan Biruni (født 15. september 973 i Kath i Khwarazm (eller Chorasmia) nordøst i dagens Khiva i Usbekistan, død 13. desember 1048 i Ghazna) var en forfatter, matematiker, dikter og geolog fra Persia (dagens Iran). Birunis bidrag til matematikken besto blant annet i teoretisk og praktisk aritmetikk, irrasjonelle tall og metoder for å løse ligninger.


== Liv og virke ==


=== Bakgrunn, studier ===
Han ble født i Kath, hovedstaden i Afrighidedynastiet. Han tilbrakte sine første 25 år i Khwarezm, hvor han studerte fiqh, teologi, grammatikk, matematikk, astronomi, syketilsyn og andre fag og vitenskaper. Det iranske khwarezmianske språk, som var Birunis morsmål sammen med persisk, overlevde flere århundrer, inntil regionen ble preget av tyrkerne.


=== Karriere ===
Han var sympatisk innstilt overfor afrighidene, som ble styrket av mamunidene i 995. Etter dette forlot han sitt hjemland for Bukhara, dengang under den samanidiske hersker Mansur II. Der talte han også med Avicenna. Der er bevart utveksling av synspunkter mellom de to forskere.
I 998 gikk han til den ziyaridiske emir av Tabaristan. Der skrev han sitt første viktige arbeide, al-Athar al-Baqqiya 'et al-Qorun al-Khaliyya (bokstavelig: «​"De resterende spor av de seneste århundrer» men mer vanlig oversatt som «Kronologisk oversikt over gamle nasjoner» eller «Spor av fortiden») om historisk og videnskapelig kronologi. Verket ble sannsynligvis til omkring år 1000.I 1017 overtok Mahmud av Ghazni byen Rey. De fleste forskere, heriblant al-Biruni, ble tatt med til Ghazna, hovedstaden i det ghaznavidiske dynasti. Biruni ble gjort til astrolog og ledsaget Mahmud på hans invasjoner i India, og bodde der i et par år. Biruni ble godt kjent med India. Han kan kanskje også ha lært seg noe sanskrit. I denne periode skrev han Kitab ta'rikh al-Hind, og ble ferdig med det omkring 1030.


=== Hvor mange hvetekorn? ===
Biruni var en av de fremste matematikere innenfor den islamske verden. I tillegg til sine mange lærebøker er han kjent for å ha løst et matematisk problem som krevde et regnestykke med lange tallrekker. Spørsmålet gikk ut på hvor mange hvetekorn som skulle til dersom det ble lagt ett korn på den første ruta på et sjakkbrett, og tallet deretter ble fordoblet for hver ny rute, slik at det var to korn på den andre ruta, fire på det neste og så videre. Ettersom et sjakkbrett har 64 ruter, ble svaret ikke mindre enn 18 446 774 073 709 551 615.


== Referanser ==
Møllergata (Oslo)

Se pekerside for andre forekomster av Møllergata.Møllergata (5-53, 4-58) er ei gate i Oslo som går fra Stortorvet til Rosteds gate/Hausmanns gate, hvor den fortsetter som Maridalsveien.
Møllergata het opprinnelig Mølleveien, og var den gang veien som gikk mellom Stortorvet og Kongens mølle ved Nedre Foss, i strøket som senere fikk navnet Grünerløkka. Mellom Hospitalsgata og Hammersborg torg passerer Hammersborggata under Møllergata.
Møllergata ble også kalt «Møbelgata» til litt utpå 1900-tallet på grunn av alle møbelforretningene som lå der, med A-møbler i nummer 16 som den mest kjente. 


== Bygninger og institusjoner ==


== Galleri ==

		
		
		


== Referanser ==


== Litteratur ==
Oslo Byleksikon: Møllergata
Oslo byleksikon (nb.no), side 197
Iran Khodro

Iran Khodro er et iransk industriselskap som produserer kjøretøyer. Selskapet er særlig kjent for å produsere det iranske bilmerket Samand. Selskapet ble grunnlagt i 1962 av de to brødrene Ahmad og Mahmoud Khayami.
Selskapet har seks innenlandske fabrikkanlegg i tillegg til fem fabrikker utenfor Iran. Hovedfabrikken ligger i Teheran.  
Iran Khodro er den største bilprodusenten i Iran og Vest-Asia. De produserte over 770 000 kjøretøy i 2010, noe som utgjorde nærmere halvparten av landets totale bilproduksjon. Deres hovedkonkurrent, SAIPA, produserte 745 000 kjøretøy samme år. Sammen stod de to selskapene for 90 % av landets 1,6 millioner produserte motorkjøretøy i 2010.Selskapet var rangert som verdens tjuende største bilprodusent i 2006, og hadde om lag 58 000 ansatte.Selskapet har i flere år hatt et samarbeid med franske PSA Peugeot Citroën og produserer en rekke modeller av Peugeot på lisens fra firmaet. De lager også kjøretøyer på lisens fra Mercedes-Benz.


== Bilmodeller ==
Samand
Samand Sarir
Samand Soren
Peugeot 206
Peugeot 405
Peugeot Pars
Peugeot RD
Peugeot ROA
Mercedes-Benz E-klasse


== Referanser ==


== Eksterne lenker ==
Offisielt nettsted 
Offisielt nettsted 
(en) Iran Khodro – kategori av bilder, video eller lyd på Commons
Alex Sánchez

Alexis Sanchez, (født 26. august 1976 i Havanna, Cuba) er en Major League Baseball-spiller, som for øyeblikket spiller for Long Island Ducks i Atlantic League.
Sanchez immigrerte fra Cuba på en flåte i 1994, atten år gammel. Han og en kamerat ble plukket opp av Coast Guard etter tre dager på sjøen, de ble deretter internert på Guantánamobukta. Sanchez ble der i 16 måneder inntil han bosette seg i Miami, Florida. Han fikk innvilget amerikansk statsborgerskap i 2004. Han er gift og har to sønner.
3. april 2005, ble han den første spiller i Major League dømt for brudd på de nylig innførte dopingbestemmelsene, som er innført for å ta opp kampen mot den utbredte bruken av anabole steroider og andre prestasjonsfremmende midler i amerikansk baseball.


== Referanser ==


== Eksterne lenker ==
(en) Alex Sánchez – Baseball-Reference.com (Major League) 
Alex Sanchez Major and Minor League Statistics: The Baseball Cube
Nedre Slottsgate

Nedre Slottsgate finnes flere steder:

Nedre Slottsgate (Oslo)
Nedre Slottsgate (Tønsberg)
Nedre Vollgate

Nedre Vollgate finnes flere steder:

Nedre Vollgate (Oslo)
Nedre Vollgate (Strand) – Jørpeland
Leonidas Sampanis

Leonidas Sampanis (gresk: Λεωνίδας Σαμπάνης; født 28. oktober 1971 i Kurytsa, Albania) er en gresk vektløfter. Han vant sølvmedalje under OL i 2000 i Sydney, Australia. I OL i 2004 i Athen, Hellas, ble det i utgangspunktet bronsemedalje, men denne måtte han returnere etter en positiv dopingtest på testosteron.


== Referanser ==


== Eksterne lenker ==
(en) Leonidas Sampanis – Olympedia 
(en) Leonidas Sampanis – Sports-Reference (OL-resultater – arkivert) 
(en) Leonidas Sampanis – databaseOlympics.com (arkivert) 
(gr) Leonidas Sampanis – Hellas olympiske komité
Nellikveien

Nellikveien finnes flere steder:

Nellikveien (Oslo)
Nellikveien (Nedre Eiker) – Mjøndalen
Nellikveien (Oppdal)
Nellikvegen (Songdalen) – Nodeland
Nellikvegen (Time) – Bryne
Nilserudkleiva

Nilserudkleiva finnes flere steder:

Nilserudkleiva (Oslo)
Nilserudkleiva (Røyken) – Hyggen
Nobels gate

Nobels gate finnes flere steder i Norge:

Nobels gate (Oslo), en gate i bydel Frogner i Oslo som går fra Frognerkilen til Frognerveien ved Frognerparken.
Nobels gate holdeplass, en holdeplass for Oslotrikken i Drammensveien.
Nobels gate (Gran), en gate i Brandbu.
Foreningen «Vi som har et barn for lite»

Foreningen «Vi som har et barn for lite» (BFL) er en livssynsnøytral organisasjon som har til formål å sikre at alle som mister barn, uansett dødsårsak eller barnets alder, får den hjelp de trenger i forbindelse med dødsfallet, og i tiden etterpå.
BFLs sekretariat har kontor i Oslo. Foreningen har et titall fylkes- og lokallag. Foreningen ble stiftet i 1984 av psykolog Gunvor Svenberg, og har 1340 medlemmer per juni 2008. BFL utgir eget medlemsblad tre ganger i året, samt opplysningshefter om temaer relatert til sorg og tap av barn. Organisasjonen ble i 2012 tildelt Wenche Foss' ærespris sammen med Else Kåss Furuseth.


== Referanser ==


== Eksterne lenker ==
Foreningen «Vi som har et barn for lite»
Nygata

Nygata finnes en rekke steder:

Nygata (Oslo)
Nygata (Stavanger)
Nygata (Trondheim)
Nygata (Kristiansand)
Nygata (Fredrikstad)
Nygata (Skien)
Nygata (Larvik)
Nygata (Ålesund)
Nygata (Skedsmo) – Strømmen
Nygata (Orkdal) – Orkanger
Nygata (Vestvågøy) – Stamsund
Nygata (Rakkestad)
Nygata (Risør)
Nygata (Hønefoss)
Nygata (Nedre Eiker) – Mjøndalen
Nygata (Rana) – Mo i Rana
Nygata (Kongsvinger)
Nygata (Andøy) – Andenes
Nygata (Høyanger) – Vadheim
Nygata (Sunndal) – Sunndalsøra
Nygata (Haugesund)
Nygata (Hamar)
Nygata (Porsgrunn) – Brevik
Nygata (Horten)
Nygata (Ringsaker) – Brumunddal
Nygata (Mandal)
Nygaten (Bergen)
Nygate (Nome) – Lunde
Nygaten (Jevnaker)
Nygaten (Arendal)
Nygaten (Eigersund)
Nygaten (Grimstad)
Nygaten (Flekkefjord)
Todmorden

Todmorden er en markedsby i distriktet Calderdale i det nord-engelske grevskapet West Yorkshire. Den er lokalisert rundt 27 km fra Manchester og hadde ved folketellingen i 2011 en befolkning på 11 690 innbyggere. Den er nå hovedsakelig en pendlerby for de omkringliggende storbyene Manchester, Leeds, Huddersfield og Bradford.
Grensen mellom de tradisjonelle grevskapene Yorkshire og Lancashire fulgte elven Calder som renner gjennom byen. I 1888 ble derfor grevskapsgrensen endret slik at hele Todmorden ligger i West Yorkshre.


== Etymologi ==
Stedsnavnet Todmorden i denne skrivemåten er først gang dokumentert i 1641. Tidligere hadde byen blitt skrevet som Tottemerden, Totmardene, Totmereden eller Totmerden. Den mest aksepterte etymologien for stedsnavnet er avledet fra «Tottas grensedal», ved at første ledd er et personnavn og siste ledd henviser dalen som går nordvest fra byen og som ble oppfattet som en grenseland (jf. mark). Et alternative forslag, men usannsynlig er at navnet er sammensatt av to ord, tyske tod («død») og franske mort («død»), noe som gir meningen «død-død-skog».


== Personer fra Todmorden ==
Keith Emerson (f. 1944 - 2016), musiker, særlig kjent fra Emerson, Lake & Palmer
John Cockcroft (1897–1967), Nobelprisen i fysikk 1951
Geoffrey Wilkinson (1921–1996), Nobelprisen i kjemi 1973
John Helliwell (f. 1945), musiker, særlig kjent fra Supertramp
Harold Shipman (1946–2004) privatpraktiserende lege og seriemorder som begynte sin privatpraksis her


== Referanser ==


== Eksterne lenker ==
Offisielt nettsted 
(en) Todmorden – kategori av bilder, video eller lyd på Commons 
Todmorden Town Council
Lokalhistorisk side, med historiske bilder (på engelsk)
Tit Mohr

Ingjerd «Tit» Mohr (født 6. april 1917 i Bergen, død 28. juni 2008 i Bergen) var en norsk maler. Hun var utdannet fra Kunst- og håndverkskolen i Bergen og Oslo, Det Kongelige Danske Kunstakademi i København og fra Studieatelieret i Bergen. Hun ble tildelt flere stipendier som hun brukte til å reise og hente impulser både i Europa og Nord-Afrika. Hun var styremedlem i Bildende Kunstneres Styre.
Hun deltok på sin første utstilling i 1952, i 1953 hadde hun sin første separatutstilling. Den siste utstillingen hadde hun i Bergen Rådhus i 2006. Høsten 1989 stilte hun ut malerier i Bergen Kunstforening fra en tur til Galdhøpiggen som hun gjennomførte 71 år gammel i 1988. Hun vant flere priser i offentlige utsmykkingskonkurranser. Hun laget også mosaikkbilder, mange av disse kan sees i institusjoner, skoler, kapeller og hoteller. 


== Innkjøpt av ==
Betanien Hospital i Bergen,
Fylkessjukehuset i Voss,
Vestlandsheimen i Åsane,
Gymnasiet i Elverum,
Kongresshallen i Ulvik,
Galleri AK i Vangsgata på Voss,
Kapellet i Bryne,
Aldersheimen i Varaldsøy,
Brakanes ungdomsskole i Ulvik,
Bjotveit Hotell i Ulvik
Kapellet på Askøy
Olaviken Behandlingssenter på Askøy.


== Referanser ==


== Kilder ==
Arnljot Strømme Svendsen: Nekrolog i Aftenposten Kultur side 13 torsdag 17. juli 2008


== Eksterne lenker ==
Kulturnett Trøndelag
Vallonsk

Vallonsk (vallonsk: walon eller fransk: wallon) eller wallonsk er et språk som tales fortrinnsvis i det sydlige Belgia (Vallonia og Brussel).
Vallonsk må ikke forveksles med belgisk fransk. Belgisk fransk er ikke særlig forskjellig fra det franske språket som tales i Frankrike.
I Vallonia tales fire forskjellige vallonske dialekter i fire distinkte områder; østvallonsk som tales i området omkring Liège, midtvallonsk som tales omkring Namur, vestvallonsk i området Nivelles-Charleroi-Chimay og sydvallonsk i Ardennene.
Tross dialektale forskjeller er det bevegelse i retning av et standardisert skriftspråk kalt «rfondou walon». Denne ortografi er basert på diasystemer som kan uttales forskjellig av forskjellige lesere, et konsept som er inspirert av de bretonske staveregler. De skrevne former forsøker å forene den nåtidige uttale med gamle tradisjoner (bemerkelsesverdig er gjeninnførelsen av «xh» og «oi» som ble brukt i vallonsk frem til 1800-tallets utgang), samt språkets egen fonologiske logikk.


== Fraser ==


== Se også ==
Flamsk
Belgisk fransk
Fransk


== Eksterne lenker ==
http://rifondou.walon.org/ samling med tekster på vallonsk mm.
http://moti.walon.org/ vallonsk leksikon
John Helliwell

John Anthony Helliwell (født 15. februar 1945 i Todmorden, West Yorkshire) er en engelsk musiker som spiller saksofon og noe keyboard (på liveopptredener) i rockbandet Supertramp.
Som barn sang han i kirkekor og begynte å spille piano. Som 13-åring begynte han å spille klarinett, og som 15-åring saksofon.
Helliwell har spilt saksofon i en rekke band, blant andre 60-tallsbandet The Alan Bown Set (som John Anthony), før han ble med i Supertramp i 1973 og har spilt der siden, da hans saksofon har vært blant bandets kjennetegn. Han bruker Selmer alt, tenor og baryton saksofoner. 
I tillegg til sitt engasjement i Supertramp, turnerer han også med sitt eget band, John Helliwell's Crème Anglaise. Han har også spilt med flere andre kjente musikere, som Thin Lizzy og Pink Floyd (han spillede saksofon på The Dogs of War bortsett fra sangens saksofonsolo).
Han har være gift med sin kone Christine siden 1975 og har to sønner, Charles og William.


== Referanser ==


== Eksterne lenker ==
Offisielt nettsted 
(en) John Helliwell – kategori av bilder, video eller lyd på Commons 
(en) John Helliwell på Discogs 
(en) John Helliwell på MusicBrainz 
(en) John Helliwell på Songkick 
(en) John Helliwell på AllMusic 
John på MySpace